**Storkenebbslekta** (*Geranium*) er en slekt i storkenebbfamilien. Karakteristisk for slekta er frukta som har gitt opphav til navnet (og hele familiens navn): Griffelen blir i frukt til en lang, stiv søyle som kan minne om storkens, eller andre fuglers, nebb. Storkenebbslekta har ca 420 arter totalt og i Norge finnes rundt ti arter.

Utseende
--------

Ved basis av dette "nebbet" ligger de fem frøene inne i hvert sitt hylster. Dette hylsteret er sammenvokst med tynne spiler på "nebbet". Hos flere arter får disse spilene en indre spenning som bidrar til aktiv utkastelse av frøene når hylster rundt frøet plutselig løsner fra fruktas basis. Slik kan frøene spres flere meter fra planta.

Storkenebbslekta kjennetegnes av forgreina stengler med dypt flika blader. Blomstene har fem kronblader, begerblader og fruktblader. Det er to kretser av pollenbærere og følgelig ti pollenbærere. Blomsterfargene går i hovedsak i rosa til purpur, men hvitt er heller ikke uvanlig særlig hos skogstorkenebb. 

Det er et drøyt titalls opprinnelige norske arter og samla finnes de i de fleste terrestriske habitater, men ingen er spesielt tilpassa fjellet (skogstorkenebb kan finnes godt over skoggrensa).

Utbredelse
----------

Slekta er kosmopolittisk i utbredelse. I Norge er det særlig to arter som er vanlig i store deler av landet: skogstorkenebb og stankstorkenebb. De fleste andre artene er noe varmekjære og finnes følgelig i Sør-Øst Norge og i fjordstrøk (engstorkenebb, blodstorkenebb, småstorkenebb, blankstorkenebb, lodnestorkenebb). I tillegg har en rekke arter en spredt utbredelse.

Norske arter
------------

- blodstorkenebb
- skogstorkenebb
- engstorkenebb
- sibirstorkenebb
- bråtestorkenebb
- åkerstorkenebb
- steinstorkenebb
- askerstorkenebb
- stankstorkenebb
- blankstorkenebb
- lodnestorkenebb
- småstorkenebb
- brunstorkenebb

Galleri
-------

* Geranium multiflorum, Maui, Haleakala nasjonalpark.Geranium multiflorum, Maui, Haleakala nasjonalpark.
* Geranium cuneatum subsp. cuneatum, Hawaii, Puu Kole.Geranium cuneatum subsp. cuneatum, Hawaii, Puu Kole.
* Geranium arboreum, Maui, Haleakala nasjonalpark.Geranium arboreum, Maui, Haleakala nasjonalpark.
* Geranium maderense, Botaniske hagen i Funchal, Madeira.Geranium maderense, Botaniske hagen i Funchal, Madeira.
* Geranium canariense, Cubo de la Galga, La Palma, Kanariøyene.Geranium canariense, Cubo de la Galga, La Palma, Kanariøyene.

Referanser
----------

1. ↑  Fiz, O. P. Vargas, M. Alarcon, C. Aedo, J. L. Garcia og J. J. Aldaroso (2008). «Phylogeny and Historical Biogeography of Geraniaceae in Relation to Climate Changes and Pollination Ecology». *Systematic Botany*. 33(2): 326-342. doi:10.1600/036364408784571482. CS1-vedlikehold: Flere navn: forfatterliste (link)
2. 1 2  
Lid, J. og D. T. Lid (2005). R. Elven, red. *Norsk flora* (7 utg.). Oslo: Samlaget. ISBN 82-521-6029-8.

Eksterne lenker
---------------

* (en) *Storkenebbslekta* i Encyclopedia of Life Rediger på Wikidata

* (en) *Storkenebbslekta* i Global Biodiversity Information Facility Rediger på Wikidata

* (no) *Storkenebbslekta* hos Artsdatabanken Rediger på Wikidata

* (sv) *Storkenebbslekta* hos Dyntaxa Rediger på Wikidata

* (en) *Storkenebbslekta* hos ITIS Rediger på Wikidata

* (en) *Storkenebbslekta* hos NCBI Rediger på Wikidata

* (en) *Storkenebbslekta* hos The International Plant Names Index Rediger på Wikidata

* (en) *Storkenebbslekta* hos Tropicos Rediger på Wikidata

* (en) *Kategori:Geranium* – bilder, video eller lyd på Wikimedia Commons Rediger på Wikidata

* (en) *Geranium* – galleri av bilder, video eller lyd på Wikimedia Commons Rediger på Wikidata

* *Geranium* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Store Danske Encyklopædi **·** Encyclopædia Britannica **·** GND **·** LCCN
 |